cyanic-selkie/wikianc huggingface dataset:
Dont Look Back
Utgivelse og gjenutgivelse
Don't Look Back har vært tilgjengelig på DVD i mange år. Filmen var digitalisert på nytt og gjenutgitt på DVD 27. februar 2007. En versjonen med to disker inneholder den nydigitaliserte filmen med fem ekstra lydspor, kommentar av D. A. Pennebaker og Bob Neuwirth, en alternativ versjon av videoen for «Subterranean Homesick Blues», den opprinnelige boken redigert av D. A. Pennebaker, en flipp-bok med en seksjon av «Subterranean Homesick Blues»-videoen, og en helt ny dokumentar av D. A. Pennebaker (redigert av Walker Lamond) som er kalt 65 Revisited.
Rettsmekling
Rettsmekling er en alternativ måte å behandle tvister på i domstolene, inkludert jordskifterettene. Det er et tilbud som blir fremlagt av domstolen, og det er fritt for partene å akseptere eller avvise tilbudet, eller trekke seg underveis i meklingen. Rettsmekling er «motsatsen» til en hovedforhandling i en rettssal eller jordskifteretten. I rettssalen er det meningen at parter og advokater skal forsøke å bevise hvem som har rett, og dommeren skal dernest fatte avgjørelse i saken.
Keiserspinner
Keiserspinner (Eacles imperialis) er en sommerfugl som tilhører familien påfuglspinnere (Saturniidae). Denne store arten lever i Nord-Amerika vest til Rocky Mountains.
Karnak
Bakgrunn
Karnak dekker mer enn 100 hektar, en område som er større enn en del antikke byer. Den sentrale sektoren av Karnak, og som utgjør det største området, er dedikert Amon-Ra. Kun denne delen er i dag åpen for offentligheten som et utendørsmuseum. Stedet består egentlig av fire deler. De tre andre delene, som er stengt for publikum, er Muts område, Montus område og det demonterte tempelet til Amenhotep IV. Det er også noen mindre templer og helligdommer knyttet til Muts område, Amon-Ras område, og Luxortemplet.
Muts område, som ligger sør for det sentrale området, er dedikert Amon-Ras gemalinne Mut. Det var et eldre område, dedikert en jord- og skapelsegudinne. Området ble ikke restaurert, men det opprinnelige tempelet ble revet og delvis restaurert av Hatshepsut. En senere farao bygde rundt det for å endre fokus eller orientering av det hellige området. Større deler av steinstrukturene kan ha blitt fraktet bort for bruk i andre bygg. I nord er området til Montu, den eldre krigsguden med hode i form av en falk. I øst er også et område som ble bevist ødelagt allerede i oldtiden som var dedikert Aton, den abstrakt solguden som ble framstilt som en solskive. Det ble opprettet av Akhnaton (død ca. 1335 f.Kr.), men da kongen ble oppfattet som en kjetter av Amons presteskap, ble dette Atontempelet forlatt etter kongens død og siden ødelagt.
Historie
Historien til Karnak er på samme tid historien om Teben og dens skiftende rolle i kulturen. Religiøse sentre varierte ved region og med etablering av den til vær tid hovedstad i landet. Byen Teben synes ikke å ha vært av større betydning før det 11. Dynasti, og det som var eldre templer var antagelig små og ikke religiøst betydningsfulle. De var i stor grad dedikert Tebens eldre gud Montu. Oldtidsnavnet for Karnak, Ipet-Isut, vanligvis oversatt som «det mest hellige/utvalgte av steder», refererte opprinnelig kun til den sentrale kjernestrukturen til helligdommen for Amon-Ra. Denne betegnelsen synes å ha kommet i bruk så tidlig på ved 11. dynasti, hovedsakelig som referanse til en tempelform før den store ekspansjonen i Mellomriket. De eldste bygningene ble ødelagt av invasjon. Den eldste kjente artifark funnet i området av tempelet er et lite tempel med åtte sider fra 11. dynasti som har inskripsjoner for Amon-Ra.
LIDAR
Generell beskrivelse
Ulike typer av spredning er brukt for ulike LIDAR-applikasjoner, slik som Rayleigh-spredning, Mie-spredning, Raman-spredning, og fluorescens. Basert på typen tilbakespredning kan metoden kalles Rayleigh-LIDAR, Mie-LIDAR, Raman-LIDAR, Na/Fe/K fluorescens LIDAR, og så videre. Egnede kombinasjoner av bølgelengder tillater fjernmåling av atmosfærisk innhold ved identifisering av forandringer i intensiteten av det returnerte signal basert på bølgelengden.
Bruksområder
LIDAR-data kan samles inn fra luftbårne eller landbaserte farkoster, fra fastmonterte målere på et stativ, eller fra offshore-installasjoner. Luftbåren LIDAR-skanning brukes ofte for å lage høyoppløselige kart mens den bakkebaserte skanningen lager detaljerte tredimensjonale modeller. Sluttproduktene brukes gjerne innen fagfelt slik som geomatikk, arkeologi, geografi, geologi, geomorfologi, seismologi og lignende.
Schmiedeberg (Erzgebirge)
Schmiedeberg er en tidligere kommune i den sørvestlige delen av Landkreis Sächsische Schweiz-Osterzgebirge i Direktionsbezirk Dresden i Fristaten Sachsen. Kommunen har 4 679 innbyggere (31. desember 2008).
Karnak
Historie
I 323 e.Kr. innførte den romerske keiser Konstantin den store kristendommen som statsreligion, og i 356 beordret Konstantius II alle hedenske, ikke-kristne templer over hele Romerriket. Karnak var på denne tiden allerede i stor grad forlatt, og kristne kirker var blitt reist blant ruinene, det mest kjente eksempelet er den nye bruken av festivalhallen til Thutmose III hvor malte dekorasjoner av helgener og koptiske inskripsjoner fortsatt kan bli sett.
Europeisk kjennskap til Karnak
Karnak ble besøkt og beskrevet i rekkefølge av Claude Sicard og hans reisefølge Pierre Laurent Pincia (1718 og 1720–21), Granger (Tourtechot) (1731), Frederick Louis Norden (1737–38), Richard Pococke (1738), James Bruce (1769), Charles-Nicolas-Sigisbert Sonnini de Manoncourt (1777), William George Browne (1792–93), og en rekke franske vitenskapsmenn og forskere tilhørende Napoléon Bonapartes ekspedisjon i 1798–1799, inkludert Vivant Denon.
Réunion
Historie
Fra 1674 til 1764 var øya kontrollert av det franske østindiske handelskompaniet, Compagnie des Indes Orientales.
Administrasjon
Réunion er et fransk oversjøisk departement og en oversjøisk region, og er dermed ikke en selvstendig nasjon.
Den venskablige foreningen
Historie
Venskaben var en av flere sosiale foreninger som ble stiftet i Christiania på midten av 1800-tallet. De fleste av disse hadde kort levetid. Håndverksmestere utgjorde i stor grad de «virkelige» medlemmene de første årene, håndverkersvenner kunne bare opptas som «dansende» medlemmer. Kvinner kunne ikke bli medlemmer, men delta på arrangement hvor det ble tillatt. Det var et unntak i loven fra 1846 der enker kunne søke om medlemskap. Enkemedlemskap ble senere tatt ut.
Réunion
Kultur
I tillegg til Leon Dierx omtales Leconte de Lisle (1818-1894) som en av øyas store forfattere. Nåtidsforfatteren Michel Houellebecq er også født her.
Den venskablige foreningen
Historie
I 1992 ble det på generalforsamlingen ikke valgt styre, men en forvalter. Foreningen ble oppløst 19. april 1994, og papirer og rekvisita ble overlevert Oslo Bymuseum som senere overlot arkivet, minus rekvisita, til byarkivet.
Malpighiske rør
Malpighiske rør finnes hos dyr i gruppen Uniramia, som insekter, mangefotinger, edderkoppdyr og bjørnedyr.
Ingeborg Helen Marken
Under VM 1996 i Sierra Nevada kom Marken to ganger på sjetteplass, i utfor og kombinasjonsrennene. Under OL 1998 i Nagano og under OL 2002 i Salt Lake City kom hun på 11.-plass og 13.-plass i utfor. Hun la opp som alpinist i 2002.
Labyrintfisker
Labyrintfiskene, Anabantoidei (fra gresk anabaiano «å gå opp») er en gruppe piggfinnefisker med fire delgrupper. De er utrustet for å overleve i stillestående vann med lavt oksygeninnhold med et organ kalt labyrinten, som de kan presse luft inn i for å nyttiggjøre seg av oksygenet. Da de er avhengige av god tilgang til vannflaten, holder de seg stort sett på grunt vann.
Burgh
Burgh (by innenfor bymurer, jf. borg) er en eldre betegnelse på en selvstendig korporativ enhet i Skottland og tildels i nordlige England, vanligvis en by. Den hadde også hadde status som valgkrets (tilsvarende en borough i England). Ordet refererer opprinnelig til en befestet by. En kongelig burgh er en slik by som er grunnlagt (fått kjøpstadsrettigheter) etter kongelig charter.
Falstad fangeleir
Tvangsarbeidsleir, spesialskole og museum etter andre verdenskrig
Falstadsenteret er i dag et nasjonalt senter for krigens fangehistorie, og for menneskerettigheter. Forskning, dokumentasjon, undervisning og formidling er senterets kjerneoppgaver. Falstadsenteret huser i dag museum med permanente og temporære utstillinger, arkiv, bibliotek og kurs og konferansesenter.
Konstantin Bogajevskij
Liv og arbeid
Fra 1891 til 1897 studerte Bogajevskij ved St. Petersburgs kunstakademi i klassen til Arkhip Kuindzji. Kunsten til den unge Bogajevskij var lite likt på kunstakademiet, han var sågar forbigående utestengt fra undervisningen for å «mangle talent». Til tross for dette hadde Kuindzji alltid stor tiltro til eleven sin og vernet om han. I 1898 reiste Bogajevskij til Italia og Frankrike. Der fikk han kjennskap til verkene til Claude Lorrain, som han kunngjorde som sin rette læremester. Første utstillingen hans i Moskva fant sted i 1898.
Symbolist-landskap
Etter 1900 begynte Bogajevskij å arbeide i fødebyen Feodosija. Hovedtema i verkene hans var symbolist-landskap i et ikke-eksisterende land (mellom hans venner kjent som Bogajevia) som han bare så i sine drømmer. Landskapene minner om landskapet i hjemtraktene på Krim, og ofte la maleren verkene sine til fantasilandet Kimmeria. Bogajevskij ble en populær maler etter at poeten Maksimilian Volosjin publiserte en serie med essays med tittelen Konstantin Bogajevskij. Volosjin lovpriset symbolismen i Bogajevskijs malerier. Samtidig dro han ofte paralleller mellom Bogajevskij og Nicholas Roerich.
Hjem til Feodosija
Han døde i hjembyen Feodosija, 71 år gammel.
Universitetet i Oslo
Forskning
UiO har seks senter for forskningsdrevet innovasjon (SFI).
Etableringen
Ønsket om et eget norsk universitet ble fremsatt allerede i 1661, da Norge var en del av unionen Danmark-Norge. På 1600-tallet ble en universitetseksamen obligatorisk for å kunne få en stilling som prest eller jurist. Uten et eget universitet måtte nordmenn som ønsket en slik karriere til Københavns Universitet for å studere. Dette hevdet mange nordmenn at diskriminerte dem, fordi den lange avstanden gjorde det vanskeligere for nordmenn å studere og dermed få en stilling i staten. At så få nordmenn hadde mulighet til å studere, bidro til at embetsmenn i Norge ofte var dansker som var ukjent med de lokale norske forholdene. Det ble forsøkt å etablere et norsk universitet i 1772 og 1794, men mangel på finansiering stanset planene.
Det kongelige selskap for Norges vel, stiftet i 1809, hadde etablering av et norsk universitet som en av sine hovedsaker, og satte i gang en landsomfattende innsamlingsaksjon. En rekke av landets ledende borgere samlet inn økonomisk støtte til opprettelsen. Innsamlingen ble en suksess, og selskapet fikk inn nesten en million riksdaler, noe som tilsvarer 1,5 milliarder kroner i dagens verdi.
Universitetet i mellomkrigstiden
W.C. Brøgger var professor i geologi og ble universitetets første rektor, da rektorstillingen ble opprettet av Stortinget i 1905 etter Unionsoppløsningen. I sin festtale i anledning hundreårsjubileet presenterte han Universitetet først og fremst som en internasjonal institusjon i en større familie av universiteter. Det var de vitenskapelige, erkjennelsesfremmende, grensesprengende funksjoner som skulle bringe Norge ut i verden og opp på høyde med andre kulturnasjoner. Brøgger viste en energisk holdning til det å skaffe penger til forskningen. Utfordringen lå i evnen til å tilby praktisk og anvendt forskning og undervisning. Da Norge opprettet et eget ingeniørstudium i mellomkrigstiden skjedde det i Trondheim, og ikke i Oslo. Universitetet i Oslo utviklet en sterk fagtradisjon innenfor økonomifaget, men etter eksperimenter med kortere utdanningsløp kom undervisningen i mellomkrigstiden inn i et stadig mer teoretisk spor under ledelse av Frisch. Næringslivets behov for en mer praktisk orientert høyere handelsutdanning kulminerte med opprettelsen av Norges handelshøyskole i 1936, som etterhvert vokste fram som en faglig utfordrer også innen teoretisk økonomi.
Studenteksplosjon og studentopprør
Ikke i noen tidligere epoke har et tiår medført så store forandringer for universitetet som 1960-årene. Fra 1960 til 1970 ble studenttallet tredoblet, fra 5600 til 16 800. Denne veldige tilstrømningen var i seg selv nok til å endre bildet av universitetet slik det ble oppfattet innad og utad. Endringene var imidlertid enda mer omfattende. Universitetsområdet på Blindern ble bygget ut, og staben av vitenskapelig og administrativt ansatte økte sterkt. Antallet vitenskapelige stillinger ble fordoblet, fra under 500 til omtrent 1200. Økningen i antallet studenter og ansatte sprengte etablerte arbeidsmåter og organisasjonsformer. Blindern-utbyggingen skulle gi plass til 7000 studenter. Studenteksplosjonen i 1960-årene ble særlig et Blindernfenomen. Fakultetene i sentrum, jus og medisin, opplevde bare en dobling av studenttallet gjennom 1960-årene, mens humaniora og samfunnsvitenskap fikk en tredobling.
Campus Blindern
I 1960-årene begynte utbyggingen av Øvre Blindern, med de firkantede og høye murbygningene som preger Blindern campus i dag.
Rangeringer
Universitetet i Oslo er rangert slik på forskjellige internasjonale universitetsrangeringer:
BCS-teori
BCS-teorien er en kvantemekanisk teori for superledning. Teorien er omfattende og forklarer de fleste fundamentale egenskapene til konvensjonelle superledere, men er ikke gyldig for såkalte høytemperatur-superledere.
Adidas
Adidas' kjennetegn er tre parallelle striper som går igjen på det meste av klær og sko fra selskapet. De tre stripene er også integrert i selskapets logoer. Selskapets omsetning i 2005 var 6,6 mrd euro og nesten 10,1 mrd euro i 2006.
Storsekretariatet
Storsekretærene var nominelt mandariner på middels nivå, mye lavere enn ministrene som ledet ministeriene. Men ettersom de saumfarte og silte alle dokumentene som skulle fremlegges for keiseren fra samtlige regjeringsorganer, og var bemyndiget å kladde utkast til keiserlige reskripter for keiserens stillingtagen (såkalte piaoni 票擬 eller tiaozhi 條旨), ble noen ledende storsekretærer i stand til å dominere hele styringsverket, som de facto kanslere.
Etosha nasjonalpark
Nasjonalparken domineres av en enorm saltslette (ca. 4 850 km²) som i lengde strekker seg over 130 km. Etosha betyr faktisk «stor hvit plass» og refererer altså til nettopp denne saltsletten, som er en del av Ovambo-bassenget og ligger omkring 1 200 moh. Denne ørkenlignende saltsletten kan på sitt bredeste være nærmere 50 km på tvers. Dette området er normalt svært tørt, men det fylles med vann i regntiden om sommeren (november-april), selv om det kanskje ikke faller så mye regn direkte på saltsletten. Saltsletten utgjør imidlertid en panne og ligger lavere enn de mer fruktbare områdene rundt. Regnvannet vil derfor trekke ned på saltsletten gjennom uttørrende elveleier. På denne tiden tiltrekkes også store mengder fugler og dyr til dette området, som blant annet er kjent for sine horder av flamingoer og pelikaner.
Bundesstiftung zur Aufarbeitung der SED-Diktatur
Bundesstiftung zur Aufarbeitung der SED-Diktatur er en tysk offentligrettslig føderal stiftelse med ansvar for å bearbeide SED-diktaturets historie i det tidligere DDR. Stiftelsen ble opprettet 5. juni 1998 etter anbefalinger fra de to Forbundsdagskommisjonene «Aufarbeitung von Geschichte und Folgen der SED-Diktatur in Deutschland» (1992 og 1995), som begge ble ledet av Rainer Eppelmann. Eppelmann har vært styreleder i stiftelsen siden grunnleggelsen.
Bollebygd kommune
Bollebygd kommune er en kommune i Västra Götalands län i landskapet Västergötland i Sverige. Kommunens administrasjonssenter ligger i Bollebygd.
Generalsekretær
Generalsekretær brukes også om den øverste lederen i administrasjonen av internasjonale organisasjoner som for eksempel FN, NATO, OPEC, Interpol og Europarådet. Ordet tilsvarer da det engelske secretary general.
Rebecca Adlington
Tre dager senere vant hun sin andre gullmedalje, da hun satte ny verdensrekord på 800 m fri med tiden 8.14,10.
X-Wing
X-Wing
X-Wing (1993) begynner, sannsynligvis, noen få måneder før Et nytt håp og det har en historie i tre deler. Spillet går ut på å hjelpe opprørerne med å angripe Imperiets styrker, utføre rekognosering og finne planene for dødsstjernen, noe som den andre delen av historien fokuserer på. Spilleren må så hjelpe til med å levere planene til prinsesse Leia Organa og spillet avsluttes med at man kjemper i slaget om Yavin. Den tredje delen av historien handler om at opprørerne prøver å finne ut hvor dødsstjernen befinner seg mens planene blir levert til lederne for opprørerne (dette betyr at den tredje delen derfor mest sannsynlig skjer over en uke).
TIE Fighter
TIE Fighter (1994) fortsetter historien rett etter slaget om Hoth. Historien i spillet (inkludert utvidelsespakkene) har 13 deler. Spilleren blir først satt til forskjellige oppgaver rundt om i galaksen, slik som å hjelpe med å beskytte en romstasjon under konstruksjon blant de ytterste systemene til å stoppe en krig mellom to planeter og jakte på pirater. Spillet skifter senere fokus til en trussel innad i Imperiet fra to admiraler. Den ene tilbyr opprørerne sine tjenester og den andre prøver å ta over makten fra keiser Palpatine. Noen oppdrag i spillet har spesielle, sekundære mål som øker spillerens ankjennelse hos keiseren. Det ble utgitt en utvidelsespakke for spillet – Defender of the Empire – og det var planlagt en pakke til som skulle hete Enemies of the Empire. Den ble dog ikke utgitt, men senere inkludert på CD-ROM-versjonen av spillet sammen med den første pakken. Den andre utvidelsespakken slutter rett etter slaget om Endor fra Jediridderen vender tilbake. Mange kjente karakterer dukker opp i TIE Fighter Blant annet Mon Mothma, Palpatine, admiral Thrawn og Darth Vader som kjemper på spillerens side i et oppdrag.
Samlerutgaver
X-Wing Trilogy: — I 2000 ga LucasArts ut denne pakken som inneholdt det samme som X-Wing Collector Series og fullversjonen av X-Wing Alliance.
Lothar Franz von Schönborn
Lothar Franz von Schönborn (født 4. oktober 1655 i Steinheim am Main, død 30. januar 1729 i Mainz) var biskop av Bamberg (1693–1729) og kurfyrste-erkebiskop av Mainz (1694–1729).
Anne Merete Bull
Anne Merete Bull (født 1950) er en norsk sykepleier, nødhjelpsarbeider og rådgiver for Norges Røde Kors.
Guangqiparken
Guangqiparken er et populært lite parkanlegg i Shanghai. Det er kjent for gravmælet for den keiserlige storsekretæren og den ledende katolske kulturpersonligheten Xu Guangqis gravmæle. En rekke skulpturer og tablåer i parken minner om Xu Guangqis samarbeid med Matteo Ricci og andre tidlige jesuitter som misjonerte i Kina.
66 Maja
66 Maja er en hovedbelteasteroide. Den ble oppdaga den 9. april 1861 av Horace Parnell Tuttle fra Harvard College Observatory i Cambridge. Den er oppkalt etter Maia, en av pleiadene i gresk mytologi.
Regjeringens sikkerhetsutvalg
Regjeringens sikkerhetsutvalg er det øverste organet for å diskutere sikkerhetsspørsmål i Norge og består av statsministeren, utenriksministeren, forsvarsministeren, justisministeren og finansministeren. Utvalgets møter, der også blant andre sentrale etterretningsfolk noen ganger er til stede, er underlagt den strengeste sikkerhetsgraderingen i Norge.
Kurt Vonnegut
Vonnegut utga sin første roman, Pianomaskinen, i 1952. Romanen ble tatt velvillig imot, men ble ingen kommersiell suksess. I de neste tjue årene utga Vonnegut en rekke romaner som var kun marginalt suksessfull fra et kommersielt synsvinkel, blant dem Sirenene på Titan (1959), Moder natt (1961), og Gud velsigne Dem, Mr. Rosewater (1964). Han fant imidlertid et voksende publikum i 1960-tallets ungdomskultur, men den akademiske verden avviste ham stort sett som en irrelevant science-fiction-forfatter. Det var ingen akademisk undersøkelse av hans forfatterskap før i 1971. Vonneguts sjette roman Slaktehus-5, også hans livsverk, ble imidlertid en suksess og hans gjennombrudd. Bokens følelsesytring mot krig fikk en resonans hos leserne i midten av Vietnamkrigen, og dens anmeldelser var generelt gode. Etter at romanen gikk til toppen av New York Times’ bestselgerliste ble Vonnegut et berømt navn. Han ble invitert til å tale og forelese over hele USA, og gitt flere æresbevisninger.
Familie og tidlige år
Kurt Vonnegut jr. ble født den 11. november 1922 i Indianapolis i Indiana. Han var den yngste av de tre barn til Kurt Vonnegut d.e. og hans hustru Edith (født Lieber). Hans eldre søsken var Bernard (født 1914) og Alice (født 1917). Vonnegut nedstammer fra tyske innvandrere som bosatte seg i USA på midten av 1800-tallet; hans tippoldefar på farssiden, Clemens Vonnegut (1824-1906) fra Münster i Westfalen i Tyskland bosatte seg i Indianapolis hvor han opprettet firmaet Vonnegut Hardware Company. Kurts far og hans far før ham, Bernard, var arkitekter; arkitekturfirmaet under Kurt Sr. Designet slike bygninger som Das Deutsche Haus (nå kalt for The Athenæum) for det tysk-amerikanske selskap i Indianapolis, og hovedkvarteret i Indiana for telefonselskapet Bell og Fletcher Trust Building (et Hilton-hotell). Vonneguts ble født inn i den øverste sosieteten i Indianapolis, det samme var hennes familie, Liebers, som var blant de rikeste i byen, deres formue kom fra eierskapet til et framgangsrikt bryggeri.
Matobo Hills
Matobo Hills er et landskapsområde i Zimbabwe som er preget av egenartede kopjer, små avrundede fjelltopper av granitt. Landskapet ble oppført på UNESCOs verdensarvliste i 2003.
Kurt Vonnegut
Slaktehus-5
I 1970 var Vonnegut også korrespondent i Biafrakrigen (1967-1970). I løpet av krigens varighet på to og et halvt år var det rundt 100 000 militære døde, mens det var mellom 500 000 og 2 millioner sivile i Biafra som døde av sult. Vonnegut merket seg en del komiske trekk blant de biafranske lederne og ble refset for det. En amerikansk kvinne klaget over at «Du kan ikke åpne munnen uten å vitse!» Han innrømmet det, men gjorde en viktig distinksjon: «Vitsing var mitt svar på den elendigheten som jeg ikke kunne gjøre noe med.»
Temaer
Underliggende i både Slapstick og Breakfast of Champions er Vonneguts søken etter en livsfilosofi som ville forklare grusomhetene og det urettferdige. Frykt for tapet av en hensikt i livet er gjennomgående i Vonneguts bøker. Den store depresjonen tvang Vonnegut til å være vitne til den samfunnmessige ødeleggelsen da mange mistet arbeidet og tryggheten i livet. Da Vonnegut arbeidet for General Electric var han vitne til at det ble bygget maskiner som erstattet menneskelig arbeid. Han konfronterer dette i referanser til den voksende bruken av automatisering og dets effekt på det menneskelige samfunn. Det er mest påfallende i hans første roman, Pianomaskinen, hvor mange amerikanere er etterlatt formålsløse og ute avstand til finne arbeid da maskiner har erstattet deres arbeidskraft. Tapet av formål er også skildret i Galapagos hvor en blomsterhandler raser mot sin ektemann for å ha skapt en robot som gjør hennes jobb. I Tidsskjelv begår en arkitekt selvmord etter at han er erstattet av et dataprogram.
67 Asia
67 Asia er en hovedbelteasteroide. Den ble oppdaga den 17. april 1861 av Norman Robert Pogson fra Madras Observatory i Madras. Den er oppkalt etter den greske mytologiske kvinneskikkelsen Asia, og kontinentet av sammen navn – ettersom den var den første asteroiden som ble oppdaget fra Asia.
68 Leto
68 Leto er en hovedbelteasteroide. Den ble oppdaga den 29. april 1861 av Karl Theodor Robert Luther fra Sternwarte Bilk i Düsseldorf. Den er oppkalt etter den greske gudinnen Leto.
Den rumenske uavhengighetskrigen
Oversikt
Rumenerne vant slaget ved Grivița og Rahova, og den 28. november 1877 kapitulerte Plevna samtidig som Osman Pasja overga byen, garnisonen og sverdet sitt til den rumenske obersten Mihail Cerchez. Etter at Plevna var inntatt returnerte den rumenske hæren til Donau og vant slagene ved Vidin og Smârdan. Den 19. januar 1878 ba Det osmanske riket om våpenhvile, noe som ble akseptert av både Romania og Russland. Romania vant krigen, men med tap av 4302 falne eller savnede, 3316 sårede og 1919 000 syke. Uavhengigheten ble anerkjent av Sentralmaktene den 13. juli 1878.
Bollerup borg
Eiere
Bollerup fikk senere svenske eiere, og en av dem var kong Karl III Johan. I dag fungerer bygningene som naturbruksgymnasium.
Instamatic (roman)
Handling
En dag Edvin er i Tønsberg på et oppdrag, reiser han ikke hjem til Oslo; i stedet drar ut til barndommens sommerparadis. Han installerer seg i et tomt hus og avslår å komme tilbake til Monique og datteren. Han oppsøker Mie, som nå er kommet til veis ende, parkert i en rullestol på et sjukehjem. Og han oppsøkes sjøl av fortida i skikkelse av Mies bror Anton, og den grusomme hemmeligheten avdekkes for leserne; det var Mie som gikk ned med Antons båt, som Edvin og kameratene hadde fiksa.
Chaoyangparken
Man begynte å anlegge parken i 1984, og etterhvert ble den Beijings største park. Den er om lag 2,8 km lang og 1,5 km bred, og dekker 288,7 hektar, hvorav 68,2 hektar er vannoverflate. Mesteparten av landområdene i parken er åpent grønt landskap.
Color Line
Color Line er et norsk fergeselskap, eid av Color Group ASA, som i hovedsak driver kombinerte passasjer-/bilferger fra Norge til Sverige, Danmark og Tyskland. Selskapet ble etablert i 1990, men overtatte og oppkjøpte virksomheter kan føre sin historie mer enn 100 år tilbake i tid. Selskapet har ca. 2 300 ansatte i fire land, av disse er over 2 000 ombord på skipene. Selskapet disponerer fem skip.
Historie
I 1961 kom også linjer fra Oslo, drevet av Jahre Line med ferger til Kiel i Tyskland.
Nedleggelse og oppsigelser
21. november 2007, samtidig som at det ble kjent at Color Festival var solgt, ble det også kjent at ruten Bergen – Stavanger – Hirtshals ble lagt ned da MS «Prinsesse Ragnhild» skulle flyttes over til Oslo og trafikkere ruten Oslo – Hirtshals.
USAs historie (1865–1918)
Rekonstruksjon
Mye av den drivende kraften for rekonstruksjonen involverte spørsmålet om borgerrettigheter for de frisatte slavene i sørstatene. I respons til sørstatenes forsøk på å nekte de frisatte slavene sivile rettigheter, innførte kongressen en lov om borgerrettigheter i 1866 (og igjen i 1875). Dette førte til konflikt med president Andrew Johnson som la ned veto mot Borgerrettighetsloven av 1866. Men hans veto ble overstyrt. Den føderale styresmaktens mislykkede forsøk på å effektivt gjenforene landet førte til regjeringens feilslåtte forsøk i mange tiår på å gjennomføre borgerrettighetene til afroamerikanerne i sør i praksis.
Videre omplassering av innfødt befolkning
I 1887 reverserte Dawes-loven amerikansk politikk overfor indianerne og gav tillatelse til presidenten til å dele opp stammeland og dele ut 0,65 km² til hvert familieoverhode. Slike forsøk skulle holdes i 25 år, da eieren fikk fullt eierskap og borgerskap. Land som ikke ble delt ut, ble lagt ut for salg til bosettere. Denne politikken resulterte tilslutt i overtagelse og salg av over halvparten av indianernes land. Den ødela også mye av den kommunale organiseringen av stammene, og forstyrret videre den tradisjonelle kulturen til den overlevende innfødte befolkningen. I 1934 ble den amerikanske politikken reversert igjen av indiansk reorganiserings-loven, som forsøkte å beskytte stammene og kommunalt liv i reservatene. Dawes-loven var et forsøk på å integrere indianere i hovedstrømmen, majoriteten aksepterte integrasjon og ble absorbert i det amerikanske samfunnet, og etterlater seg spor av indiansk opphav i millioner av familier. De som nektet å assimileres forble i reservatene, støttet av føderal mat, medisin og skolegang.
Industrialisering
Teknologiske fremskritt innen produksjon av jern og stål, som Bessemer-prosessen og ovner med åpne gulv, kombinert med lignende oppfinnelser i kjemi og andre vitenskaper hjalp i stor grad til med å forbedre produktiviteten og effektiviteten i industrien. Nye kommunikasjonsverktøy som telegrafen og telefonen tillot at foretak kunne koordineres over store avstander. Fremskritt skjedde også i hvordan arbeid ble organisert, som da Henry Ford utviklet løpebåndet eller da Fredrick Taylor formaliserte ideene til vitenskapelig ledelse.
Bente Kvitland
Bente Kvitland (født 23. juni 1974) er en norsk tidligere fotballspiller. Hun spilte for Trondheims-Ørn og Asker. Kvitland spilte 37 kamper og scoret ett mål for Norge og var med på laget som ble olympiske mestere i 2000 i Sydney. Hun har vunnet fem norgesmesterskap og tre seriemesterskap med Trondheims-Ørn.
Kvitland ble rangert som nummer 395 på listen over de tusen beste idrettsutøverne i Trøndelag i avisa Nidaros sin kåring i 2022.
USAs historie (1865–1918)
Arbeidernes kamp
Før 1874, da Massachusetts godkjente nasjonens første lov som begrenset antallet timer kvinner og barn kunne arbeide på fabrikkene til 10 timer per dag, fantes i realiteten ingen arbeidslovgivning i landet. Det var ikke før 1930-årene at de føderale styresmaktene ble aktivt involverte. Frem til da, var feltet overlatt til staten og lokale autoriteter, få av dem var like lydhøre overfor arbeiderne som de var overfor rike industrialister.
Bosnia-Hercegovina
Parlamentet
Parlamentet i Bosnia-Hercegovina består av to kamre, det folkevalgte Representantenes hus som velges ved direkte valg av folket, og Folkenes hus som velges av delstatenes parlamenter.
Lars Reinton
Lars Reinton skrev sammen med broren Sigurd S. Reinton bygdebokverket Folk og fortid i Hol som ble utgitt i åtte bind mellom 1937 og 1982 og ble et pionerverk i norsk bygdeboklitteratur og bygdehistorie. Doktoravhandlinga om Villandane kom i 1939. Han gav ut en oversikt over norrøn litteraturhistorie i 1946: Den norrøne litteraturen. Seterbruket i Noreg ble utgitt fra 1955 til 1961, biografien Olav Sletto kom i 1966 og Viehwirtschaft und Hirtenkultur i 1969, som er et konsentrat av boka om seterbruket. Lars Reinton foreleste i landbrukshistorie ved Landbrukshøgskolen i en del år på 1960-tallet.
USAs historie (1865–1918)
Den «progressive» epoken
Presidentvalget i 1900 gav USA muligheten til å dømme McKinley-administrasjonen, særlig dens utenrikspolitikk. Republikanerne møttes i Philadelphia og uttrykte jubel over suksessen i krigen mot Spania, gjenopprettelsen av gode økonomiske tider og forsøket på å skaffe seg nye markeder gjennom «åpen dør-politikken». McKinleys gjenvalg var bestemt på forhånd.
Bosnia-Hercegovina
Oppføring på UNESCO sine lister
Oppføringer på UNESCO sin liste (Intangible Cultural Heritage), knyttet til aktivt vern av immateriell kultur. Årstallet angir når det ble listeført hos UNESCO.
Ankerhagen
Parken ble opparbeidet i 1921 og var da 1,5 mål stor. Da Oslo kommune kjøpte Ankerhagen av staten i 1980 lå området brakk. Den nye parken ble ferdigstilt i 1984.
Vasil Kiryjenka
Vasil Kiryjenka (belarusisk Васіль Кірыенка; født 28. juni 1981 i Retsjytsa) er en belarusisk, tidligere profesjonell landeveissyklist.
Modellsnekker
Hvis produktet skal være hult, så må modellsnekkeren også lage en kjernekasse som er lik hulrommet. Kjernemaker kunne være en egen håndverksspesialitet.
Nå foregår nesten all bearbeiding av støpemodeller med maskiner og med små toleranser. Det brukes både fres, dreiebenk, bormaskin og andre verktøymaskiner.
Mysen Idrettsforening
Flest kamper
Aktive spillere uthevet.
Edmund í Garði
Edmund í Garði (1928–1994) var en færøysk politiker (Ff.), skole- og indremisjonsleder.
Tundzja (andre betydninger)
Tundzja kan vise til:
Colorado Avalanche
I 1995 fikk Quebec Nordiques problemer med økonomien og resultatet ble at klubben flyttet til Denver med det nye navnet Colorado Avalanche.
Vivarium
Lys
En regulator for å simulere nøyaktig overgangene mellom lyse og mørke perioder kan være nødvendig. Varigheten av den simulerte dagen og natten avhenger av forholdene i artens naturlige habitat og årstiden som man ønsker å simulere.
Temperatur
Varme kan tilføres på flere forskjellige måter, vanligvis styrt av en termostat:
I likhet med lyset, kan det være ønskelig å senke temperaturen for å simulere natt. Slike variasjoner må tilsvare de som finnes i artens naturlige habitat, og kan hjelpe med å holde organismen frisk.
Fuktighet
Mange planter og dyr har ganske begrenset toleranse for variasjoner i fuktigheten.
Austråttborgens heraldikk
Våpenskjold ved portal
De nummererte våpenbeskrivelsene (blasoneringene) viser til de nummererte bildene under. I beskrivelsene nedenfor brukes betegnelsene gul og hvit på de heraldiske «metallene» gull og sølv som ofte blir avbildet som gult og hvitt. Betegnelsene lilje og rose viser her til de strenge, heraldiske stiliseringene av disse våpenfigurene.
b) Juel – se pkt 1.
b) Krabbe. Skjoldet er rødt med en hvit bjelke. På hjelmen (som mangler her) to røde vesselhorn med en hvit bjelke.
Våpenskjold ved loggia
b) Bielke. Se beskrivelse under pkt 1. Her er det i tillegg ei rose mellom hornene på hjelmen. Her synes å stå OB, som vel er Ove Bielke.
Fats Navarro
Bakgrunn
Han var av afrikansk-spansk (kubansk)-kinesisk opphav, lærte piano (1929) og trompet (1936), samt saksofon, og spilte blant annet med skolekameraten Idrees Sulieman.
Erik Dammann
I 1974 sluttet Dammann som markedsføringskonsulent og startet bevegelsen Framtiden i våre hender, basert på hans bok av samme navn. Siden har han skrevet 17 bøker utgitt på syv språk om miljø og økonomi, politikk og forandringsstrategier, om livsfilosofi, og om vitenskap og verdensbilder. Han har også skrevet barnebøker og bøker om hans og familiens to lengre opphold blant de innfødte på øya Savaii i Polynesia. I 2005 utga han selvbiografien Kontraster.
Hafnarfjörður
Fra det 16. århundret har det vært en travel havn i Hafnarfjörður, hvor det har vært handlet med all slags varer. Ålesunderen Hans Wingaard Friis d.y drev et betydelig torskefiske med line med tre fiskefartøy i perioden 1906 til 1909. Fisken ble tilvirket av islandske og norske arbeidere på egen sjøbud. En egen norsk I.O.G.T losje, Hjemmets Minde under Islands Storlosje av I.O.G.T, ble stiftet i 1906. I dag er det et aluminiumsmelteverk i Hafnarfjörður, det eldste på Island. Hafnarfjörður var det første stedet hvor det ble satt opp elektrisitetsnettverk på Island, dette var i 1904.
Jon Åge Tyldum
Jon Åge Tyldum (født 26. oktober 1968 i Snåsa) var en av verdens beste skiskyttere på starten av 1990-tallet.
Jørgen Buckhøj
Jørgen Buckhøj giftet seg 14. april 1962 med skuespillerkollegaen Christa Rasmusen. Han er far til journalisten Morten Buckhøj.
TV
I årene 1982–1989 var han direktør for Amager Scenen etter Volmer-Sørensens død.
Borås kommune
Tettsteder
Borås kommune har 21 tettsteder. I tabellen oppgis antall innbyggere per 31. desember 2010.
Urmaker
Utdanning
Urmakerfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.
Jærlandskap
Jærlandskapet er en fellesbeslkrivelse av landskapet mellom Tungenes fyr og Ogna, med høydedragene innafor (Høgjæren).
Woodlands (Glasgow)
Woodlands er et boligområde vest i Glasgow, Skottland. Området avgrenses av Hillhead i øst, Maryhill og Woodside i sør og Park district i nord. Kelvingrove Park avgrenser også Woodlands i sør, M8 motorveien ligger øst for området.
Tørrfisk
Hanseatene
Tørrfisken ble fraktet fra Nord-Norge til Bergen på jekter. Kirken fikk etter hvert kontroll over den lønnsomme jektefarten og tørrfiskhandelen. Ved middelalderens slutt omfattet jektefarten til og fra Nord-Norge mer enn 200 jekter.
På slutten av 1600-tallet gikk fiskeprisene ned, og nedgangstider rammet både hanseatene og fiskerne. Hanseatene greide ikke lenger å levere korn og andre forbruksvarer til Nord-Norge.
Heinrich Kuhl
Kuhl begynte sin korte vitenskapelige karriere som assistent for Coenraad Jacob Temminck ved det naturhistoriske museet i Leiden. Her publiserte han i 1817 en monografi om flaggermus, og to år etterpå kom Conspectus psittacorum om papegøyer. Han skrev også den første monografien noensinne om stormfugler, og en liste over alle fuglene i Daubentons Planches Enluminees.
Oddernes kommune
Oddernes kommune omfattet fra starten også Randesund. De to delene ble skilt 31. desember 1893, og Oddernes og Randesund var selvstendige kommuner fra 1894 til 1964. Etter delingen hadde Oddernes 1 133 innbyggere. Kommunen omkranset byen Kristiansand på nesten alle kanter.
Oddernes kommune hadde sitt rådhus på Otras østre bredd ved broen «Thygesons minde» som senere kalles Lundsbroa, som etter byutvidelsen i 1921 ble liggende i Kristiansand. Bygget var også kjent som Filialen på Lund fordi en kjøpmann i Dronningens gate, Raw Wilson, hadde butikk også der. Oddernes kommune hadde senere et nyere rådhus i Tordenskjoldsgate i Kristiansand, et bygg som ble tatt i bruk av Kristiansand kommune ved kommunesammenslåingen i 1965.
Jürgen Schult
Han ble også verdensmester en gang, i VM 1987 i Roma.
Ballintubber Abbey
Ballintubber Abbey (irsk: Baile Tobair Phadraig) er et kongelig abbedi i det irske grevskapet Mayo. Landsbyen Ballintubber (irsk: Baile an Tobair) ligger omtrent 15 km sør for Castlebar, grevskapets administrasjonsby.
Legenden om hvorfor Cathal bygget Ballintubber Abbey
Det er mange legender rundt Cathal. Før han inntok Tairrdelbach mac Ruaidri Ua Conchobairs trone skal han ha vært på flukt for enkedronningens hevn. Ifølge en av legendene skal klostrene ha vært de eneste stedene der han og hans mor ikke ble truet av henne. Et av stedene de søkte ly og ble vist vennlighet var hos en mann kalt Sheridan (Ó Sieradáin) i Ballintubber, og da de reiste derfra avla Cathal en ed at han aldri skulle glemme vennligheten som han møtte der. Mange år senere, da han hadde blitt konge, besøkte han igjen landsbyen og Sheridan. På et spørsmål om han kunne gjøre noe for Sheridan, var svaret at Sheridan gjerne ville at landsbyens forfalne kirke ble reparert. Cathal lovet å bygge en ny kirke i stedet for den gamle. Flere år senere møtte han igjen Sheridan, og spurte hvordan han likte kirken. «Hvilken kirke?» svarte Sheridan. Det viste seg at kirken hadde blitt bygget i Baile tobair Bhrigide i Roscommon istedenfor i Baile tobair Phádraig i Mayo. Kongen lovet da å bygge en større og flottere kirke i Ballintubber (Baile tobair Phádraig). Denne kirken er Ballintubber Abbey, den andre kirken er i dag en ruin.
Sofala
Sofala Bank og Sofala (provins) er oppkalt etter byen.
Anaheim Ducks
Trofévinnere
Lady Byng Memorial Trophy
Yi (Henan)
Elven har sitt utspring i fylket Luanchuan, og strømmer så gjennom fylkene Song og Yichuan før den når byen Luoyang. Nær Luoyang renner den forbi Longmengrottene. Den forener seg med elven Luo ved Yanshi.
Foss Bryggeri
Foss Bryggeri
Foss Bryggeri dreb godt, og grunnla i 1900 Hotel Continental, med Theatercaféen, rett etter at Nationalteateret ble bygget. De eide bygningen og drev hotellet i mange år.
Eurokommunisme
Teoretisk baserte eurokommunistene seg på Antonio Gramscis skrifter og fremfor alt den italienske kommunistlederen Palmiro Togliatti sine fortolkninger av disse. I henhold til dette teoretiske grunnlaget gikk partiene inn for å bygge bredere allianser, og i Italia gikk endog kommunistpartiet inn for regjeringssamarbeid med kristendemokratene. Eurokommunismen var også en av inspirasjonskildene for Mikhail Gorbatsjovs reformer i Sovjetunionen.
Patrick Swayze
Kreftsykdom
Swayze fikk diagnostisert kreft i bukspyttkjertelen sent i januar 2008. Enkelte nettsteder og tabloidaviser meldte 6. mars 2008 at han kun hadde fem uker igjen å leve, men dette ble avkreftet. «Patrick har en svært begrenset sykdom og ser ut til å respondere bra på behandlingen så langt. Alle meldingene om tidsrammen for prognosen hans og de fysiske sideeffektene er definitivt usannheter» uttalte Swayzes lege George Fisher. Etterhvert kom det allikevel meldinger om at Swayze var operert i all hast, og hadde fjernet deler av magesekken.
Etter Dirty Dancing
Etter suksessen med Dirty Dancing fikk Swayze kun tilbud om roller som ga ham lite nytt å spille på. Han var med i flere filmer som «floppet». Filmen Road House (1989) fikk imidlertid gode kritikker. Men hans neste store suksess på filmlerretet kom i 1990 da han spilte i Ghost mot Demi Moore og Whoopi Goldberg. Denne rollen viste seg å ha en stor påvirkning på samtidskunstnere, og moderne hiphop-lyrikere bruker rutinemessig frasen «Like a Swayze» med referanse til filmen. I 1991 spilte han sammen mot Keanu Reeves (som han tidligere spilte mot i Youngblood) i actionfilmen Point Break.
Senere karriere
I 2001 spilte Swayze i science fiction-filmen Donnie Darko, og i 2004 spilte han rollen som «Allan Quatermain» i King Solomon's Mines. Han hadde også en rolle i en oppfølger til Dirty Dancing, Dirty Dancing: Havana Nights, der han igjen spilte rollen som danselærer.
Hans Jacob Debes
Han var sønn av fisker Oliver Debes og hustru Hansina Johannesen. Etter folkeskolen i Gjógv drog han til sjøs i noen år, deretter tok han preliminæreksamen og studentereksamen i Tórshavn. Han giftet seg i 1966 med lærerinne Elsa Arge fra Tórshavn. De hadde gått i samme klasse på gymnaset.
Ellinge slott
Historie
De to elvene dannet tidligere en strategisk forsvarslinje for det sydlige Skåne, og ved disse ligger også de gamle befestede borgene Skarhult, Flyinge, Hvidarp (Viderup), Ørtofta og Borgeby. Elvene hadde den gang mere vann enn i dag, og var derfor vanskelige å krysse. De spilte derfor en sentral rolle i Danmarks innenlandske stridigheter, samt senere i krigene mot Sverige.
Ludwig II av Bayern
Ludwig II (født 25. august 1845 på Schloss Nymphenburg i München i Bayern, død 13. juni 1886 i Starnberger See ved Schloss Berg) var konge av Bayern 10. mars 1864 – 10. juni 1886.
Bakgrunn
Tre år senere i 1848 ble Ludwigs bror Otto født. Sin barndom og ungdom tilbrakte de fortrinnsvis på Schloss Hohenschwangau hos sine oppdragere.
Eventyrkongen
Det nære vennskap mellom de to fortsatte imidlertid inntil videre. Wagneroperaerne Tristan og Isolde (10. juni 1865), Mestersangerne fra Nürnberg (21. juni 1868), Rheingold (22. september 1869) og Valkyrien (26. juni 1870) fikk sine urpremierer på Nationaltheater München. Fra 1872 lot han hele Wagner-operaer oppføre for seg alene. Han finansierte også Wagners festspillhus i Bayreuth og støttet Bayreuther Patronatsverein som ble grunnlagt av Marie von Schleinitz.
Samaria (by)
Kong Omris borgby
Samaria ble stadig angrepet og beleiret. I dagene under kong Akab av Israel kom Bar-Hadad II (Hadadeser) opp mot byen med 32 vasallkonger, men ble beseiret med store tap. Året etter forsøkte arameerne på nytt å angripe byen, men ble slått tilbake og tvunget til å overgi seg.
Migrasjon
Ønske om migrasjon
Meningsmålingsfirmaet Gallupp gjennomfører årlige undersøkelser om hvor mange som ønsker å migrere. I 2018 ønsket 31 % av innbyggerne i Latin-Amerika, Midtøsten og Afrika å migrere. I Europa ønsket rundt 23 % å migrere, mens i USA og Canada ønsket rundt 15 % å migrere. Asia og Stillehavet hadde befolkning hvor færrest ønsket å migrere, rundt 8 % av befolkningen.
Samaria (by)
Rekonstruksjon
Byen ble ombygget uten større endringer på 100-tallet e.Kr. av den romerske keiseren Septimius Severus da byen ble etablert som en koloni. Samaria har av kristne blitt assosiert med Johannes Døperen og det var antatt at han var gravlagt her. En liten basilikakirke, først opprettet på 400-tallet, ble utgravd på den sørlige skråningen av akropolis. Kirken er antatt å være gravstedet til Johannes Døperen. En kloster ble senere bygget ved siden av. På 1100-tallet var en latinsk katedral bygget øst for det romerske forum, også dedikert Døperen, og den kombinerte elementer fra bymuren. Den ble senere omgjort til en moské for landsbyen Sebaste.
Bernardo Navagero
Han ble utnevnt til kardinal den 26. februar 1561 av pave Pius IV, med San Nicola fra le Immagini som tittelkirke, så San Pancrazio og til sist Santa Susanna.
Lappo
Lappobevegelsen var en utenomparlamentarisk og antikommunistisk bevegelse som ble stiftet i Lappo i 1929.
Maximilian II av Bayern
Konge
Maximilian II grunnla også Maximilianeum, i hvis bygning den bayerske landdagen idag residerer. Han følte seg knyttet til sitt folk og forsøkte også å støtte folkelig kultur.
Girolamo di Corregio
Girolamo di Corregio (født 1511 i Correggio i Italia, død 9. oktober 1572 i Roma) var en av den katolske kirkes kardinaler. Han var tilknyttet den romerske kurie og utførte diplomatiske oppdrag overfor den franske konge og den tysk-romerske keiser.
Nina Skurtveit
Nina Skurtveit (født 19. april 1947) er journalist i NRK. Hun er kjent som programleder i NRK P2s program Kunstreisen, som hun lager sammen med Gunnar Danbolt. Hun arbeider også med klassisk musikk i P2, blant annet som programleder under konsertsendinger fra Grieghallen.
Genterapi
Genene skal først tas opp av de riktige cellene – og helst bare i disse. Deretter skal de integreres i arvematerialet (som oftest i kromosome inne i cellekjærnen, men også intergrasjon i kromosomet til mitokondrie er en mulighet) hvor de skal aktiveres. Hvert av disse trinnene har vært en utfordring for de som utvikler teknikker for genterapi. For vellykket genterapi må hvert av trinnene fungere optimalt samtidig.
Wergelandakademiet
Allsidig kulturarbeid
Wergelandakademiet har siden det ble grunnlagt på 1980-tallet, drevet kulturarbeid med blant annet seminarer, foredrag, lesegrupper og litterære sommerleirer for barn og ungdom. I Wergelandåret 2008 la Wergelandakademiet opp en rekke arrangementer i tilknytning til feiringen, blant annet fikk forestillingen Henrik og Vesle-Brunen - Wergeland for de minste Kulturproduksjoner sin premiere under Den store Wergelandsdagen på Litteraturhuset i Oslo. I 2019 arrangerte foreningen Wergelanddagene i Oslo, med åpningskonsert av Henning Kraggerud, og arrangerte foredragsserien «Bare et dyr? Engasjement, poesi og etikkdager - Hva har menneskets forhold til dyrene å si for vår moralske standard og evne til omsorg for naturen?» på Nasjonalmuseet.
Bhutans historie
Forhistorisk tid
To bygg som tilskrives den halvt legendeaktige Tibetanske kong Songtsen Gampo er datert til år 659. Det er Kyichu i Paro og Jambey i Bumthang. Likevel er det vanlig å hevde at buddhismen kom til landet med et besøk av buddhist mesteren Padmasambhava (eller Guru Rinpoche) på 700-tallet. To steder i Bhutan er knyttet til begivenheter i Guru Rinpoches liv: Taktshang som henger på en klippe over Paro-dalen, og Kurjey Lhakhang i Bumthang.
Under Mongolriket, men især etter at dette brøt sammen på 1300-tallet, besto landet av små regionale høvdingedømmer i innebyrdes strid, støttet av ulike eksterne fyrster.
Shabdrung Ngawang Namgyal
Det har helt siden 1691 vært anerkjente reinkarnasjoner av Shabdrung, som har hatt en åndelig overhøyet rolle i landet.
Ugyen Wangchuck
I 1904 spilte Ugyen en viktig rolle da han fulgte en britisk delegasjon til Lhasa for å få til en avtale mellom britene og myndighetene i Tibet. Dette var et ledd i et britisk forsøk på å vinne kontroll over Himalayaområdet på bekostning av Russland og Kina. Ugyen ble adlet for sin innsats, men allerede i 1910 tok Kina militær kontroll over Tibet, i et forsøk på å hindre ytterligere britisk engasjement. Av redsel for kinesisk ekspansjon inngikk Bhutan i 1910 en utvidet traktat med britene i India. Avtalen omfattet et årlig beløp på 100 000 rupi, samt formuleringer om at britene «ikke skal søke innflytelse over Bhutans indre anliggende» og at Bhutan lovet å «la seg veilede av den britiske regjering i alle utenrikspolitiske saker».
Andrej Abduvalijev
Andrej Khakimovitsj Abduvalijev (russisk Андрей Хакимович Абдувалиев, født 30. juni 1966 i Leningrad) er en tidligere sleggekaster. Han vant gull i denne øvelsen under OL 1992 i Barcelona. Året etter ble han verdensmester, en tittel han også forsvarte i 1995.